精明債券

精明債券係種信貸掛鈎、結構性金融貨，摩根士丹利賣咗兩百幾億噉嘅嘢，用啲無向投資者公布嘅資產做抵押，包括藍籌大公司、大細國、CDO，基本原理係投資人幫大行做擔保，間中收下息，當其中抵押公司資產爆幾間，本金就會蝕一闕；幾間抵押資產摺埋爆煲，發行人有權強制甚至無償贖回，股民可能一個仙都攞唔返。如果想賣出，而家呢啲嘢市價跌幅高達99%。。

賣呢挺嘢嘅係大摩經空殼公司 Victoria Peak International Finance，發行章程雖然被證監會審批，但用咗好多財經行話，其中風險普通街坊難明解，抵押品評級係乜又要事後至知。

10-12系列嘅精債同雷曼兄弟掛鈎，一早爆咗；有投資者自己用6% 起賠點同6.75%止賠點計，15,16,17系列再爆一間零就玩完。

因為風險大，呢味嘢喺美國淨係准賣畀機構投資者，但香港證監會唔管，阿婆阿伯都買到，結果有人領嘢。

星展銀行嘅Constellation 債券
新加坡大摩Pinnacle Notes

大摩 ，譯文
香港商報 2009年3月11號 B6 警惕精明債券成雷曼第二
明報 http://news.mingpao.com/20090529/gaa1.htm
星島 http://www.stnn.cc:82/fin_op/200903/t20090303_988895.html
新浪 http://octavenotes.mysinablog.com/

類:信貸掛鈎產品
類:結構性金融貨